ACADEMIA ROMÂNĂ 
MEMORIILE SECȚIUNII ISTORICE 
SERIA III TOMUL XIX MEM. 19. 


CONFLICTUL MILITAR 
AUSIRO RUS IN B4 0 


— DUPĂ UN MARTUR AUSTRIAC — 


DE 


NICOLAE IORGA 


—— 
— LIOTEZSS`* 


( - 
(0, ACADEMIEI Ă 
d, SA 


NZ 


MONITORUL OFICIAL DEPOZITUL GENERAL 
ŞI IMPRIMERIILE STATULUI CARTEA ROMÂNEASCĂ 
IMPRIMERIA NAȚIONALĂ B-DUL ACADEMIEI, 3—5 


BUCUREŞTI 
1937 








MEMORIILE SECȚIUNII ISTORICE 


< s 
X SERIA III 


TOMUL I, (1922—23): 
TOMUL II, (1923—24): 
TOMUL III, (1924—26): 
TOMUL IV, (1924): 
TOMUL V, (1925—26): 
TOMUL VI, (1926—27): 
TOMUL VII, (1927): 
TOMUL VIII, (1927—28): 



































TOMUL XIII, (1932): 





N. IORGA. Un cugetător politic moldovean dela jumătatea secolului al 
XIX-lea: Ştefan Scarlat Dăscălescu . . . . o o e e ss... .. 
. IORGA. Doamna Elina a 'Jării-Românești ca patroană literară . . 
Ñ iT NISTOR. Bisericile şi şcoala greco-română din Viena . . ... + 
N. IORGA. Ceva din legăturile domniilor românești cu Ierusalimul 
N. IORGA. Două scrisori ale lui Atanase Anghel .. . s s. s sso 
N. IORGA. Domnitorii români Vasile Lupu, Şerban Cantacuzino şi Const. 
Brâncoveanu în legătură cu Patriarhii Alexandriei . . . . . . . + + 
NALORGA Radu Cantacuzino ioe ata a aa as maia aa Vedete Dre ei a ales, 
N. IORGA. Donaţiile românești pentru Megaspileon şi Vlah- Sarai HiS 
N. IORGA. B.P. Hasdeu'ca istoricii ei e pe eee ee be e na ea 
N. IORGA. In jurul pomenirii lui Alexandru cel Bun . . . . s.a 
I. I. NISTOR. Contribuţii la relaţiunile dintre Moldova si Ucraina 
ION I. NISTOR. Din corespondenţa lui 'Todleben dela Plevna $ 
ALEX. LAPEDATU. Campania polonă în Moldova la 1686... .... 
N. IORGA. Un pedagog moldovean» pe la 1800 . . . . . +. + + e + 
N. IORGA. Câteva observaţii asupra celui mai vechiu tezaur cultural ro- 


DI ÂNEBE ei N TSS A O O ele Y y ta tutror sayis VIET alea SO s NI elenii fetale a cade ile 
N. IORGA. Legăturile românești cu Muntele Sinai. . . . . + + s. 
I. LUPAȘ. Inceputul domniei lui Matei Basarab şi relaţiunile lui cu Tran- 
silya Dia A UR De o la CR OT aplec = prezis RSS ph alea aa qaa Tai ve 


I. C. FILITTI. Oameni dependenţi şi cultivatori liberi în Principatele 
Române în ae V AV pal e obicei ue arte aa aie A letale ce e 


'TOMUL XIV, (1933): 


N. IORGA. Opinia publică germană si România lui Carol I, înainte si 
după războiul de independenţă . . . . . . . e o e o... .. 
G-ral R. ROSETTI. Făptuirea războiului dela moartea lui Ştefan cel Mare 
la acea a lui Matei Basarab. V. Strategia . . . . e . . a : . . . 
N. IORGA. Din vieața socială a Brăilei subt Turci, . . . . . . sa + 
N. IORGA. Un observator englez asupra Românilor din epoca lui Tudor 
Vladimirescu E, e e nara rate a Mica Aa. y N aleea aa) DU ala sisa aaa ESS 
N. IORGA. Un om de severă muncă şi aprigă autoritate: D. A. Sturdza 





Lei 





100.— 


130.— 





160.— 

















ACI aa 


ennem i 7 petec eee £ 
dual CENTRALĂ UNIVERSITARA} 
EBUCURE IH i 







„fe 
(e ACADEMIEI 
x Ay 

SHer w% 


CONFLICTUL MILITAR AUSTRO-RUS 
IN 1854—56 
DUPĂ UN MARTUR AUSTRIAC 
DE 


N. IORGA 


MEMBRU AL ACADEMIEI ROMÂNE 





Şedinţa dela 24 Septemurie 1937 





Printr'o serie de publicaţii recente, apărute în străinătate 
— în curând va apărea în revista mea franceză un studiu, 
scurt, dar fundamental, al d-lui H. Temperley şi se vor da 
în traducere, în Revista Istorică, alte două notițe ale ace- 
luiași învăţat englez — ajungem a cunoaște astăzi mult mai 
bine epoca Unirii < Principatelor >. Dar printre izvoarele 
cele mai bogate şi mai prețioase s'au lăsat la o parte însemnă- 
rile unui ofiţer superior austriac (mort la 1866, în luptă cu 
Germanii), contele Alfons von Wimpffen, publicate în 
Österreichische Revue din 1864—67 şi retipărite cu prilejul 
noii crize orientale din 1877—78, supt titlul de Erinnerungen 
aus der Walachei während der Besetzung durch die öster- 
reichischen Truppen în den Jahren 1854—1856 (Viena 1878). 


Titlul e prea îngust. De fapt, e vorba de ce s'a petrecut 
în timpul războiului Crimeii supt acea ocupaţie austriacă şi 
în Moldova, dar o bună parte din lucrare prezintă conflictul 
însuşi, apăsând asupra ciocnirilor cu Turcii, foarte puţin 
bucuroşi de aceşti ocupanţi, cari arătau că voiesc să rămâie, 

şi nelăsând la o parte, pe lângă atacurile contra Franciei, și 
loviturile de coate în direcţia «celei de a doua Putere ger- 
mană », Prusia; si autorul face aceasta într'un larg cadru de 
istorie generală pe care, cu o bună informaţie, adeseori 
nouă, şi printr”o inteligență foarte distinsă, îl domină deplin. 

Se începe cu originea însăși a conflictului, căutând să se 
arăte importanța succesului misiunii austriece a lui von 
Leiningen în folosul creştinilor din Imperiul otoman și des- 
făcând-o de orice legătură cu aceea a Rusului Mencicov. 
Pentru Wimpften, Țarul Nicolae era de mult hotărît să înceapă 
ambițiosul său războiu. El cercetase Crimeia, inspectase 
Nicolaievul și Sevastopolul. Mencicov fusese reținut numai 
de boală la Petersburg si Odesa 1). | 

Apoi, urmărindu-se conferința premergătoare si întâl- 
nirile de Suverani dela Olmiitz şi Varșovia 2), el ne vorbeşte 
foarte competent de agitația din Serbia lui Alexandru Cara- 
gheorghevici, unde lucra consulul rus 'Tumanschi, şi pe vre- 
mea când Simici înlocuiește la guvern pe Martinovici fran- 
cofilul şi Garașanin trebuia să plece. Rusia lucrează şi prin 
silinţile celeilalte dinastii, a Obrenovicilor. Fostul consul 
austriac încearcă în zădar să recâștige terenul. Refugiat la 
Viena, fostul print Mihail se adresează către poporul sârbesc 
în momentul când Ruşii ocupă Principatele. Dar Austriecii 
opresc transporturile de arme. Venirea la Belgrad a noului 
consul rus Fonton crește nervozitatea publică; el pleacă în 
Septemvre, salutat de print și de Senat. 

Se înseamnă cele dintâi ostilități între Rusi si Turci, 
cari atacă un port rusesc pe coasta Colchidei în Octomvre. 
La 16 ale lunii Turcii trec la Calafat, şi îndată se dă lupta 
de la Olteniţa, a cării însemnătate militară o contestă scrii- 
torul. Omer-Paşa apare la Turtucaia. In acest timp Budberg 
ia conducerea administraţiei în Principate, şi la lași se aşează 
von Sacken. 

Ploile opresc însă înaintarea Turcilor învingători: chiar 
să fi ocupat Bucureştii, aceasta, se spune de marturul nostru, 
mar fi adus folos. Nu ajungea entusiasmul bașbuzucilor. 


2) PD: 6—8. 
3) Pp. 10— 1. 

Se trece apoi la expunerea negociațiilor dela Viena si 
Constantinopol, pentru ocuparea austriacă. Orlov vine în 
capitala austriacă în Fevruar, şi în aceeași lună se produce 
declaraţia care fixează atitudinea Austriei față de propu- 
nerile rusești, urmând manifestul "Țarului, declaraţiile lui 
Nesselrode și, după încheierea pactului anglo-francez cu 
Turcii, ultimatul englez. 3 I 

In Ianuar 1854 însă, la Cetate, Ruşii suferirá un insucces: 
Comanda o avea în aceste părți oltene un vechiu cunoscător 
al țărilor noastre, Liprandi. 

Nu se lasă la o parte nici atacul grecesc în Tesalia, activi- 
tatea revoluționară a Rusului Herzen în insula Jersey şi 
crearea Uniunii Slave 1). La Vidin apar în lagărul turcesc 
dușmani ài Austriei, Berzenczey, Türr și Kossuth, pribegii 
unguri şi poloni arătând că ar ceda Croaţia şi Slavonia 
Uniunii Slave 2). Ei lucrează la Maidanpec, unde sunt minele 
princiare. Trupe turceşti înaintează, pentru a reţinea pe Sârbi, 
până la Ujiţe 3). 

In acest timp, Austriecii se concentrează în Banat: 14 
batalioane de infanterie, trei de cavalerie. Aceşti 25.000 de 
oameni se pot ridica până la 150.000. Corpul serbo-bănățean 
e gata de acţiune. 

In Serbia, prințul Alexandru face, în Fevruar, o vizită 
comandantului austriac Coronini, dar Fonton e trimes din 
nou în Serbia, unde consulul Muhin, urmaşul lui Tumanschi, 
rupsese legăturile cu guvernul. Un trimes special turc vine 
însă la Belgrad cu întărirea privilegiilor țării. Izzet-Paşa anunţă 
Sârbilor că Turcii se vor opune înaintării austriece 4). Prinţul 
călătoreşte atunci la Craguievaţ, unde se concentrează vieata 
politică a Serbiei, departe de ameninţarea austriacă. I se vor 
cere explicaţii pentru pregătirile militare, conduse de Elve- 
țianul Orelly. Era vorba ca fiecare din cele șaptesprezece 
districte să dea câte 6.000 de oameni. Câte 600 de tineri 

se pregătesc pe serii în Școala militară improvizată 1). Soco- 
telile lui Wimpffen prezintă: 102.000 de oameni, plus 
64.000 de rezervă, 48.000 fiind gata, cu patruzeci de tunuri 
noi, supt generalul Chnicianin?). Un lagăr se face la Poja- 
revaci. Un inginer francez, Mondain, lucrează fățiș. 

Atunci, din parte-i, Gorceacov trece în revistă 20.000 
de oameni în Oltenia. Se credea că Rușii vor trece pe la 
Gruia. 

Simultan, Muntenegrul se declară gata de luptă, pe 
când Grecul 'Tzavellas apare în Tesalia. Greco-Slavii, 
a stavroforii », îşi aşteaptă ceasul, 200 dintre ei trecând chiar 
pe la Ghecet. Un manifest al Ruşilor, se împarte în sâr- 
beşte si în bulgăreşte 3). 24.000 de puşti se dau Bulgarilor 
la Bucureşti, şi ofițeri ruși vin în Serbia, între cari un 
«nepot al lui Caragheorghe». 

Dar tot Ruşii opresc ofensiva 4). Ocuparea Pireului de 
Anglo-Francezi reţine pe Greci. Se anunța planul de a se 
ocupa de Austrieci Prevesa și Arta, de a întra în Albania si 
Muntenegru 5). 

, In sfârșit, la 36 Martie se face la Bucureşti un te-deum 
pentru întrarea trupelor "Ţarului în Dobrogea. In Maiu 
Luders luptă la Nistru. Feldmareşalul Paşchievici era la 14 
April în Iaşi, şi la 22 în Bucureşti ê). 

Indată, deci, în Mai se dă mandatul austriac pentru a se 
aşeza trupele în Principate. 

In Serbia situaţia era tot aşa de nesigură. Guvernul 
prinţului Alexandru adresează Porții, supt influența con- 
sulului francez Ségur, un memoriu contra Austriecilor, pentru 
ca apoi prinţul însuşi să dea explicaţii la Semlin arhidu- 
celui Albrecht 7). Publicarea actului jignitor se prezintă ca 
făcută din greșeală. Austriecii sunt siliți a face deci un cor- 
don dela Cracovia până la Cattaro 8). 

1) P. 36 +o: 

3) P. 41. 

3) Și p: 62, 

4) Pp. 424. 

5) P: pisi 9: 

%) Pp. 48—s6. 


2) PAYSr: 
3) p, 63; 

Ordinul de a se ţinea trupele gata pentru întrarea în 
"Țara-Românească e din 26 Iulie 1). 


II 


In ce priveşte situaţia la noi, Ruşii pleacă din Calafat 
la 22-23 April, întră în Craiova la 26 și, când o părăsesc, 
cu ei se deslocuiește întreaga administraţie, cu Glogoveanu 
în frunte, în același timp când se dezarmează grănicerii şi 
dorobanţii, se desfiinţează cordonul, se distrug podurile. 
Locuitorii întră în stare de panică: nu rămâne o șesime din 
populația Craiovei. Intre 12 şi 14 Mai nu mai erau Ruși 
dincolo de Olt, la 16, nici în Slatina. Încercarea de a se or- 
ganiza o guvernare provizorie nu izbuti. 

Dar, deşi plecaseră spre Dunăre încă dela 27 April, Turcii 
erau la Craiova numai la 17 Mai, îndemnând pe locuitori 
la întoarcere (proclamaţie a lui Ismail-Pașa, comandant 
general; comanda era a lui Halim-Paşa). Purtarea trupelor, 
comandate până ieri de Ahmed-Pașa, format în Austria, 
era exemplară. 

Sami-Paşa, guvernator al Vidinului, renegat grec, ceru 
administraţia asupra judeţelor oltene. Wimpffen, mare duş- 
man al emigraților români, îl arată sfătuit de oamenii dela 
1848, € Goleştii, Tell, Magheru, Pleşoianu > și Cernătescu, 
adăugând că, în Fevruar, Magheru desfăşurase în aceste 
regiuni tricolorul. 

Războiul în acest 'Ţinut se stânge, însă, după conflictul de 
lângă Brâncoveni, cu moartea colonelului rus Caramzin 2). 
La 6 Iunie Turcii lui Halim pleacă şi ei din părţile oltene, 
lăsând doar 3.000 de oameni la Calafat, în același timp când 
Liprandi se mișcă de la Slatina la Piteşti. Numai başbuzuci 
si hoți de drumul mare mai purtau acolo armele. Austriacul 
pretinde că un Romanescu, un Marghiloman comandau pe 
« jăfuitori », cari ar fi fost opriţi la Severin de starostele austriac 


1) P. 65. 
2) Pp. 64—67. 

şi de Turcii chemaţi dela Ada-Cale 1). Sami-Paşa care-şi 
trimese agentul, Parisiade, ar fi ocrotit dezordinea, oprind 
şi legăturile de aprovizionare cu Austriacii. Gândul Rușilor 
de a organiza miliții româneşti nu fu adus la îndeplinire. 
Navigaţia pe Dunăre, până la Nicopol, nu va fi reluată decât 
la 28 Iunie. 

Wimpffen prezintă deci pe Austriecii săi ca liberatori. 
La 30 Iunie se dă ordinul, repetat la 5 Iulie, ca ei să între 
în tara anarhizată, pe ziua de 12, şi o proclamaţie se 
îndreaptă către locuitori. Omer-Paşa o îngăduise după. cerere, 
dar fără o deosebită plăcere. El pretindea ca nimic să nu se 
facă însă fără autorizaţia sa formală 2). Iar Sami-Pașa declara la 
14 Iulie că va trage din Ada-Calt asupra vaselor de transport °). 

Amănunţite lămuriri se dau pentru toate dislocările de 
trupe care erau să urmeze şi dincolo de Olt, trupele având să 
fie duse pe Dunăre până la Giurgiu, pentru ca să ocupe 
apoi Bucureştii. Ele nu ne pot interesa şi, în general, fac 
parte numai dintr'un precis capitol de istorie militară. 

De fapt planul înaintării spre Giurgiu fu zădărnicit de 
reînceperea ostilităţilor între Ruși şi Turci la Rusciuc. Dar 
divizia Paar întră pe uscat în Oltenia. Indată însă ea fu che- 
mată în Ardeal pentru o legătură cu Bucovina 4). 

S'a crezut că Ruşii cari se retrag dela Silistra s'au gră- 
mădit la Ploeşti şi Câmpina pentru a se opune Austriecilor, 
dar autorul crede că era numai o asigurare a frontului armatei 
care. se retrăgea 5). Totuşi la 23 Iunie Budberg, guverna- 
torul ţărilor noastre, tăgăduia în fața Mitropolitului şi a 
poierilor că e vorba de o evacuare, oprindu-se momentan 
şi părăsirea Giurgiului 6). 

Se arăta intenţia ca în retragere să se ia si miliția româ- 
nească 7). Se luau şi măsuri pentru a nu lăsa de loc provizii 
înlocuitorilor. 





1) P. 68. 

HIPI 

3) P. 73. Se iau măsuri şi la Cladova si Vidin în acest sens. 

4) Alte note militare despre operaţiile ruseşti pe malul drept; p. 75 și urm. Se 
dă lupta cea mare pentru Silistra, Paşchevici revine în Iunie la Iaşi. ` 

5) P. 79. 

8) p, o. 

7) Ibid. 

La 8 Iulie Turcii erau acum în Giurgiu. Dar pentru 
Wimpffen nu această armată, inferioară, hotărî în sfârşit 
plecarea definitivă a Rusilor, ci amenințarea austriacă din 
Bucovina, a cării anexare prin înțelepciunea lui Kaunitz e 
glorificată 1). Se luau si măsuri de construire a căii ferate 
galiţiene pentru uñ >.. “tăpede transport cu trupe. Din Ar- 
deal, Austriecii erau gata să intre pe la Tulgheș şi Bicaz, 
comandamentul fiind la Vașarheiu, apoi la Bistriţa, pe când 
alte grupe păziau la pasurile muntene. 

Dar, după ce, la sfârşitul lui Iulie, Rușii dela Piteşti mai 
încercau ofensiva, întrebuințând și < stavrofori », Gorceacov, 
noul comandant suprem, anunţă la Bucureşti boierilor, în 
ziua de 31, că în adevăr e vorba de o plecare generală. Pe 
când Manuil Florescu avea să urmeze pe Rusi în calitate de 
comisar, Constantin Cantacuzino fu așezat în fruntea unui 
guvern provizoriu. La -iu August Rușii plecaseră. 

Se arată acuma care erau grupele austriace care aveau 
să ia în stăpânire Principatele 2). 


In acest timp, Cantacuzino se adresase arhiducelui Al- 
brecht în Ardeal, recomandându-i țara şi cerând a fi primită 
o deputaţie a ei 3). Scrisoarea sosi la Bistriţa în ziua de 8 
August. Se trimese un ofițer pentru cercetare, adăugându-se că 
trebuie vorbit cu Coronini, care veni pentru aceasta la Brașov. 
Ofiţerul află trupe turceşti lângă capitala țării (Omer trecuse 
Dunărea la 27 Iulie). Halim-Pașa întrase în oraş la 8 August, 
având cu el şi Unguri, Poloni ca Sadic-Pașa (Czajkowski) $). 
Şi el vorbia de «supunere faţă de atot-puternicul Suveran > 5): 

Cu ură vorbeşte Wimpffen de întoarcerea emigratilor, 
Nicolae Golescu, Rosetti, Mitică Creţulescu, de apropierea 
lui « Iliad >. Omer-Pașa acordase printr'o proclamaţie amnistia. 
Dar boierii cari-l cercetaseră la Rusciuc, Vistierul Filipescu, 
alt Filipescu, Logofătul Văcărescu, doriau cu totul altceva °). 


1) par 845 

2) Pp. 90—1. 

9) 12, Cota 

°) P. 93. 

5) Ibid. o3. 

6) P. 94. Se notează marile cereri pentru oaste. 

La 14 August generalul austriac Popovici anunţă cealaltă 
ocupaţie 1). Boierii îl căutau la Rusciuc, unde Omer-Pașa, 
furios că i se ia teritoriul pe care credea că l-a liberat 
el, se arătă jignit, si înştiință îndată organele administrative 
să nu între în nicio legătură cu Augtriecii. Caimacamii nu 
cutează a trimete o deputaţie arhi. ai Albrecht. 

Indată deci Omer se grăbeşte a o lua înainte: vorbise lui 
Popovici de o singură brigadă; acuma se grăbia să înainteze 
cu toată oastea: la rs August cinci batalioane de nizami şi 
opt escadroane de cavalerie întrau în Bucureşti ?). Se no- 
tează şi celelalte mișcări de trupe. La 22 are loc ceremonia 
ocupării oficiale a Capitalei prin Podul Beilicului. Lagărul 
se aşează la Cotroceni, alti Turci fiind la Colintina. Se îm- 
prăştiaseră însă başbuzucii şi se opriseră la Slobozia Egiptenii, 
la cari se declarase holeră si ciumă. Englezul Stephen 
Lakeman, Mazar-Pașa, alergase să se ciocnească la Buzău 
cu ariergarda rusească. 

Omer-Pașa, fostul dezertor austriac, e tratat aspru. Bun 
soldat, comandant nehotărît, viclean, intrigant, aspru în 
exploatarea biruinţii. La București voia să fie un < proconsul ». 
Totuşi, lucrând contra Austriecilor, el avea simpatii secrete 
pentru dânșii. Dar el opreşte exportul de grâne în Ardeal 
pentru hrana Imperialilor. 

La Sibiiu apare un trimes turc ca să salute corpul de 
ocupaţie. 

O brigadă austriacă întrase pe la Turnul Roşu spre Pi- 
testi, o alta prin "Timiș drept spre Bucureşti înainte de sfâr- 
şitul lunii. Še întâlnesc în cale urme ruseşti. Drumul pe la 
Câmpina era grozav. Se semnalară cazuri de holeră. Insă 
pe la Olt înaintarea nu e uşoară. Colonelul Voinescu e alipit 
la armata austriacă), apoi, pentru brigada Jellacic, Solomon. 
După o înţelegere cu primul, întrarea în Bucureşti nu avea să se 
facă decât la 6 Septemvre. Se recomanda printr'un ordin 
de zi cea mai perfectă disciplină, crutare a locuitorilor, respect 





1) Ibid. 
2) Ibid. 
3) SBS 1043 

față de obiceiuri 1). Cel dintâiu regiment care trece Oltul 
e italian. 

Dar Omer-Pașa opreşte răspândirea proclamaţiei austriece. 
Comisarul Porții, Derviş-Pașa, nu admitea ca până la « resta- 
bilirea puterii legiuite > lumea să trebuiască a se adresa 
Imperialilor nemți 2). Se lămureşte de autor că la redactarea 
actului în Viena nu se prevedea nici apariţia lui Omer-Pașa, 
nici a comisarului. Se dau si explicaţii oficiale, cerându-se o 
amicală ameliorare. Dar Derviş spune fățiș că ocupația nu mai 
e de folos şi mare niciun sens ; şi totuși Reşid, Marele-Vizir, 
îi recomandase să fie numai un agent al Porții pe lângă co- 
mandamentul austriac, neîntrând în contact cu populația decât 
cu autorizaţia acestuia, Astfel comisarul dădu și el o procla- 
maţie, în numele «Suveranului >. Cum Solomon nu ţinuse 
samă de oprirea de a se afișa sau măcar ceti cealaltă pro- 
clamaţie, el fu arestat. Omer declara că numai el poate, ca 
(guvernator general al provinciilor reocupate », « apostrofa pe 
Valahi » 3).: ` 

Se încercase, prin maiorul Dumont, care lucrase cu Omer 
în Liban, o înţelegere cu acesta. Acuma, în lagărul dela Co- 
troceni, se ceru fixarea unei linii de demarcație între cele două 
armate. Se căuta din partea lui Coronini înlăturarea oricării 
influențe a Ungurilor si Polonilor. 

Se merse chiar până la refuzul formal al evacuării par- 
tiale 4). Astfel se ajunse la întrarea solemnă dela 6 Septem- 
vrie, care nu se descrie, pentru a se trece la greutățile cu 
Turcii, care se iviră îndată. 


III 


Faţă de Români Wimpffen nu e de loc dulce. Pentru 
că au ovaţionat pe Omer-Paşa, care-i scăpase de Ruși, Bucu- 
reştenii sunt tratați de «populaţie demoralizată > 9) El 





1) P. roo. Detalii pentru marș; p. 108 şi urm. 
2) Pp. 108—9. è 

AJ 90 yuta 

4) Noile mișcări de trupe, pp. 120—1. 

5) P. Yoo. i 

vede în «cluburi» aliaţii firești ai detestatului comandant 
turc. Tineretul vrea să facă o armată ca să i-o ofere; el urăşte 
pe Știrbei, pe care Austriecii erau datori după convenţie 
să-l readucă. Se adresează petiții către Poartă pentru a opri 
ocupaţia austriacă, și consulii francez şi englez susţin cu 
sfatul lor. S'ar fi vorbit, în «clubul Vasiliades», supt influenţa 
lui Eliad și a Polonului Zawnsoyski, chiar de o rezistență 
armată 1). | 

Se recunoaşte însă că şi funcționarii şi populaţia se 
arătară primitori față de primele regimente care înain- 
tară 2). Cu toată recomandaţia lui Omer-Paşa, o deputatie, 
compusă din episcopul de Argeș, Iancu Filipescu, Mare 
Postelnic si beizadeaua Scarlat Ghica, merg să salute pe 
Coronini pentru că vine să crute tara de relele războiului. 
Şeful suprem se coboară apoi la Pitești 3). 

I se pare lui Wimpffen că primul comandant austriac 
în Bucureşti nu găseşte concurs al autorităților şi bună- 
voință a populaţiei £), că un maior polon lucrează în acest 
sens, că Turcii ocupă tot ce cereau Austriacii şi trebui să 
se recurgă la execuții pentru a-şi face loc. 

In ce priveşte clasele populaţiei, boierii erau contra lui 
Știrbei și se temeau ca ocupaţia austriacă să nu li strice 
relaţiile cu țăranii. Mai duşmănoși se arătau tinerii, uniţi 
cu emigranții pentru rezistenţă. Lumea de jos vroia numai 
să fie lăsată în pace. E nemulțămită însă de cererile turceşti 
— 4.600 de galbeni pe zi —, de cele trei spitale de holeră 
în mijlocul orașului, de relele măsuri sanitare; ea se temea 
că va trebui să plătească şi pentru Austrieci. Vechii prie- 
teni ai acestora se împărțţiau acuma după interese mai mult 
personale. 

Omer primise ordin să îndepărteze pe reprezentanţii 
emigrației: 200 din ei ar fi plecat la 3 Septemvre cu Ismail- 
Pașa, trimes ca şef de operaţii în Asia Mică 5). El ar fi cerut 


1) Pp: ror—2. 
2) P. ro6. 
3) P. 108. 
JP 15. s nuqa 
5) Pp. 117—9. 

să se îngăduie o zăbavă pentru Eliad, «internat în insula 
Samos > (1) 1). Şi Sadâc-Paşa trebui să se ducă. 

La o Septemvre abia se poate afişa proclamația austriacă. 
Mareșalul von Hess ameninţase că o va face şi cu sila. Dar 
Omer nu voia să tolereze readucerea, legală, a lui Știrbei. E 
susținut si de consulul englez Colqhoun și de cel francez, 
Poujade, legat şi prin căsătorie de Ghiculeşti, dintre cari 
Alexandru, fostul Domn, era în București, sand in jurul 
său opoziţia. Austriecii declarară formal că, dacă nu vor Turcii, 
ei singuri vor aduce pe Domnul muntean. Wimpffen crede 
că ambasadorul englez Stratford voia să puie în loc pe Ion 
Ghica 2). Numai la 12 Septemvre ordine de la Poartă opriră 
rezistenţa lui Derviş-Pașa. Se încercă totuși a supune chestia 
aceasta a rechemării unui comitet compus din Arif-Efendi, 
ambasadorul la Viena, un delegat al Puterilor apusene şi 
ministrul de Externe austriac. 

Indată Omer ceru, sprijinit de ambasadorii respectivi la 
Poartă, să i se îngăduie a ocupa Galaţii si Brăila ca să ajute 
ofensiva franco-engleză în Moldova. Se ajunse a se opri 
patrusprezece zile ocuparea Brăilei i) pe care trebuiau s'o 
facă anexele polone. Abia plecaseră de acolo Ruşii, ducând 
la Ismail «flotila moldo-valahă de şapte canoniere » 4). De 
fapt cele două porturi fură ocupate, la 22—23 Septemvre, 
de Austriaci. Dar dela Viena se ordonă a se ceda Brăila Tur- 
cilor. Era începutul ocupării, până atunci zăbovită, a Moldovei. 

Indată von Hess, plecând din Bucureşti la 28 ale lunii, 
luă măsurile pentru a ocupa întreaga ţară. 


Când se anunţă plecarea de la Viena a lui Știrbei, Omer 
declară că nu va lua parte la primirea lui, şi el se duce la Că- 
lăraşi. Derviş ceru aceiaşi atitudine şi Austriecilor. El pre- 
gătia un îndemn către populaţie în același sens, pe care o 
iscăli Mazar-Paşa. Se ajunse, însă, iarăşi la scuze, pentru ca 
apoi Tipografia Statului, păzită militar de Turci, să lucreze 





1) P, 125. 

D)PRI 129, 

3) Ph: 133—4- Ar fi fost şi gândul de a atrage şi Austria în războiu; pp. 134—s5. 
DP. 13 


fa 4 
La ATABE RER: 

proclamatia. Ea nu se afiseazá, dar se imparte fățiș. Incer- 
cările de a pavoaza fură oprite cu sila. Spătarul primi ordin 
să nu participe cu trupe 1). 

Ştirbei sosi în ziua de 4 Octomvre la Giurgiu, după ce 
fusese onorat de autorităţile turceşti ale malului drept ca un 
« muşir y. Dumont îl primi din partea Austriecilor, pe când 
un număr de boieri, cu episcopul de Buzău, venia să-l 
salute. La Bucureşti, întâmpinarea fu solemnă, armata parti- 
cipând, și soldaţii austriaci făcând poliţia. Coronini cu Statul 
major îl salută şi el, în Palat, unde e și mitropolitul. şi 
autoritățile. Turcii se abțin. . 

Se laudă, cu acest prilej, buna administraţie a lui Cons- 
tantin Cantacuzino, care știa să se sprijine pe toţi 2). Cu păs- 
trarea celor doi Filipescu şi a lui Oteteleșanu, -Ministeriul 
se completează: în locul lui Slătineanu şi loan Cantacuzino, 
cu Câmpineanu, Nicolae Băleanu și Alexandru Plagino. 


IV 


Derviș-Pașa începu îndată să adune plângerile, —pe care 
le ştim întemeiate 3) —, contra purtării trupelor austriece. 
Mazar-Paşa redactă o proclamaţie prin care locuitorii Bu- 
cureştilor, «aşa de crud încercați», erau scutiți de a da și 
'Turcilor lemne şi lumină 4). Prin Dumont se aduseră acestea 
la cunoștința Internunţiului, care vorbi Porții. Se înlătură 
deci Pașa englez, şi se luară lui Derviş funcțiunile de co- 
misar, dar cu dreptul de a mai rămânea. Vizitele la Știrbei- 
Vodă avură loc în sfârșit. In astfel de condiţii Coronini 
putu să meargă în Moldova 5), lăsând la Bucureşti în locul 
său pe feldmareșalul-locotenent baron Alemann. 





1) Pp. 139—40. 

2) Iorga, Corespondenţa lui Știrbei-V odă, 

PUR NIAT - 

4) pi x42. 

5) Asupra situaţiei Ruşilor acolo înainte de evacuare, p. 146 şi urm. Ei spera- 
seră să rămâie până în Siretiu. Gorceacov venise la lași la s Septemvre, şi îndată 
trupele începură să plece; p. 147. Incorporarea cu sila a miliției moldoveneşti la 
Podul-Iloaii, pp. 147—8. Căpitanul Filipescu fu dus în Rusia, Hatmanul Mavro- 
cordat destituit. 

La lași, Gorceacov, plecând la 16 Septemvre, instalase 
un comitet administrativ, cu Constantin Sturdza în frunte. 
Alexandru Cantacuzino, care condusese până la Sculeni pe 
Rusi, merge să salute la Piatra pe Austrieci. Aceștia erau 
comandaţi de feldmareşalul-locotenent Paar, care venia de la 
Oneşti prin Bacău și Roman. La 2 Octomvre el întra în 
Iaşi, cu șase batalioane de infanterie, patru divizii de cava- 
lerie şi douăzeci şi patru tunuri 1). Comandantul se așeză în 
casa Roznovanu, unde şefii administraţiei și cu mitropolitul 
veniră să-l salute. Din partea populaţiei primirea fusese 
«freundlich und beinahe herzlich >. Se observă că aici lipsiau 
dagitatorii » °). Dar şi în laşi erau de aceia cari nu voiau 
întoarcerea Domnului š). 

La 4 Noemvre Coronini şi Derviş vin la lași pentru 
reinstalarea domnească, care se face fără să fie nevoie de 
măsuri militare. Grigore Ghica păstrează pe Vornicul Mavro- 
gheni, şi se aleg ca noi miniştri Ștefan Catargiu, unul din 
beizadele (Postelnic), ginerele (Logofăt al Dreptăţii), Boldur- 
Lăţescu, Vornicul Ralet, « progresist > *). 

Dar iată că la 8 ale acestei luni Omer-Pașa anunță că 
vrea să înceapă o acţiune militară contra Ruşilor la Prut 5). 
De la Viena se făcea cunoscut lui Coronini că ea nu poate 
fi împiediecată, cum nici una, întâmplătoare, a Puterilor 
apusene. Dar Omer ar fi voit, ca în Muntenia, o ocupaţie în 
doi. Insuccesul operaţiilor franco-engleze în Crimeia îl făcea 
să ridice tonul. 

In acest timp Sadâc-Pașa începea să aresteze samavolnic, 
şi sudiţi, la Galaţi, pe când la București o «listă de pros- 
cripţie» cuprindea douăzeci şi cinci de pretinşi aderenți ai 
Rușilor. Intre ei Emanuil Florescu și Solomon, care trece 
în Ardeal. Domnul fu invitat a proceda contra lor. In 
Moldova, lui Ghica i se cere a înlătura pe fraţii Constantin și 
Panaioti Moruzi și pe directorul Lucrărilor Publice, colonelul 





1) Pp. 148—9. 

2) Primele măsuri militare, p. 149 şi urm. 

3) Plecarea tânărului Vogoridi, cu banii încasaţi; p. 150. 
4) Pp. rso—r. 

5) Pregătirile militare, pp. 151—7. 

Singurov 1). In genere erau amenințate elementele de pro- 
veniență grecească. 

I se pare lui Wimpffen că Știrbei căzuse în mânile Tur- 
cilor şi revoluționarilor, şi se citează numirea, după moartea 
Vornicului Filipescu, a d-rului Creţulescu, sprijinit de Col- 
qhoun, ca director la Interne. Se purtau public semne căpătate 
în revoluţia ungurească. Miliția, mărită, a ţării e luată în 
colaborație de Omer-Pașa. El cere şi caii jandarmilor și re- 
clamă provizii. 

Indreptându-se spre Focşani, pentru o înţelegere cu 
comandantul turc, Coronini ordonă însă liberarea celor 
arestaţi la Bârlad. De fapt Florescu era liber şi numai cei doi 
Moruzi preferară să treacă în Basarabia. 

In sfârşit la Bucureşti putu să aibă loc, la 6 Decemvre, 
întâlnirea proiectată. Omer primi și linia de demarcaţie hotă- - 
ritá la Viena. A doua zi chiar el primia înştiinţarea că trebuie 
să plece cu 35.000 de oameni în Crimeia, pe mare, Ismail- 
Paşa rămânând la Dunăre în locul lui, cu un regiment de 
cavalerie şi două batalioane de nizami la. Bucureşti. Un Paşă 
Mahmud comanda acolo, înlăturându-se emigraţii si chiar 
Derviş-Paşa 2). 

Vizirul Reșid-Pașa căzuse. La 14 Decemore Muntenia 
era total evacuată de Turci. Dacă n'ar fi apărut generalul 
Uşacov la Tulcea, s'ar fi evacuat si Brăila. Dar năvălitorii, 
cari ajunseseră până la Babadag, se retraseră îndată după 
această scurtă acțiune strategică. Astfel la 25 lanuar 1855 
Turcii plecară și din portul dunărean al ţării. 

In Moldova se opriseră de guvern comunicațiile cu Ba- 
sarabia è). Austriecii susțineau pe Ghica-Vodă şi pentru că- 
pătarea împrumutului de două milioane ca şi în alte ches- 
tiuni. Dar Wimpffen se plânge că tot tineretul din jurul 
Domnului era pentru Francezi şi contra Austriecilor 4). 

Ghica e descris deci cu antipatie: plăcut la înfăţişare, 
elocvent, «părând a fi aplecat spre toate interesele umanității 

1) Pp. 158—9. 

2) Şi plecarea lui Poujade, p. 167. 

2) P. 170. Noi ordine turcești pentru arestarea Grecilor din corpul greco-slav; 


p. 172. 
&) pir 720 

şi civilizației » şi «pătruns de un sever sentiment de drept 
şi de un călduros patriotism », el nu era decât un «semicult 
în sens modern », un Oriental falş, «un dibaciu echilibrist >, 
un «perfect cabotin » (Schauspieler), hotărît să opuie «o 
rezistență pasivă» cererilor austriace 1). Dorinţa de popula- 
ritate îl duce spre stânga. 

Austriecii trebuie să-l susție însă ca reprezintant al pu- 
terii legale. La plecarea spre Bucureşti a lui Coronini, în 
Fevruar, relațiile păreau bune. 

In schimb se acordă toate laudele lui Știrbei. Dar şi aici 
ofițerul austriac e furios pe «partidul incorigibil ». Intre- 
buințând slăbiciunea administratorului Filişanu, se poate lucra 
în Oltenia, unde comanda feldmareșalul-locotenent Macchio. 
Se produc la Craiova conflicte cu locuitorii. Pentru un meșter 
ucis au loc demonstraţii. Se ceru, de o mulțime de soo de 
oameni, ca Filişanu să arăte cazul Domnului si chiar comandan- 
tului de-a dreptul. Trebuiră să se iea măsuri militare. Alemann 
apăru pentru o cercetare. Filişanu fu scos şi Primăria «cură- 
țită de radicali», așa că-și arătă cele mai bune sentimente 2). 

Wimpffen crede chiar că se formase un complot al propa- 
gandei maghiare, polone şi italiene pentru a demoraliza tru- 
pele. Însuși Orsini fusese oprit la Sibiiu si dus là Mantova. 
Polonii promiteau casă, moșie și 2.000 de piastri celor seduși. 
Poliţia munteană, de şi supt un şef inteligent şi cu experiență, 
nu era de folos. Consulatele susțineau pe conspiratori. Se 
amenințară printr'un ordin de zi agitatorii (29 Aprilie), şi 
se proclamă starea de asediu. Numai guvernul moldovean nu 
ia act de această decizie °). 

Povestitorul militar caută apoi a dovedi că singure pu- 
terea Austriei şi dibăcia ei diplomatică au adus pe Ruși la 
o atitudine mai conciliantă. Aceasta după ce misiunea unui 
general Crenneville la Napoleon al III-lea părea că anunță 
o participare austriacă la ostilități şi propunerea de mobilizare 
parțială germană 4). El acuză pe Prusieni că au fost în aceste 





1) Pp. 172—3. 
2) Pp. 175—6. 
3) Pp. r79—Sr. 
4) p: 183. 

împrejurări o adevărată ghiulea pentru inițiativa vieneză 1). 
Supt influența Berlinului, în Fevruarie, mobilizarea s'a pre- 
făcut, astfel, într'o simplă Kriegsbereitchatft 2). Prusia, care 
negocia și la Paris si la Londra, ajunse deci a nu fi invitată 
la discuţiile de la Viena è). 


V 


Atunci intervine moartea, în Martie 1855, a lui Nicolae al 
II-lea. Conferinţa de pace se adună deci, în capitala austriacă, 
supt aceste auspicii. 

Se ceruseră câte trei delegaţi ai celor două țări. Wimpffen 
crede că, din cauza plecării Internunţiului, chemat la Mini- 
steriul de Finanţe, se ajunse a se propune de Turci, din 
'"Țara-Românească, un bătrân zdrobit care nici nu putea călă- 
tori, un funcţionar judecătoresc neștiind decât limba sa și 
directorul ministerial Creţulescu, care ar fi atârnat de Strat- 
ford şi de ocrotitul acestuia, Ion Ghica. Știrbei-Vodă, fiind 
şi jignit de Turci, cari-l privesc ca pe un funcționar și-l 
intitulează «guvernator general», nu vrea să trimeată pe 
nimeni. Din Moldova, lângă doi indiferenți, se desemnează 
Negri, pe care autorul îl înfierează ca reprezintant al direcţiei 
«neo-române ». Cei doi Domni se întâlnesc la Focşani în 
ziua de 15 April, și Știrbei e adus a trimete la Viena pe 
magistratul dintre cei trei, Fălcoianu, dar dându-i ca înso- 
titor pe confidentul său pentru legăturile cu străinătatea, 
Keun 4). Wimpffen crede că aceste numiri au trebuit să fie 
întărite de comandantul militar austriac si de locţiitorul de 
internunţiu. 

Se trece la nemulțămirile provocate în Moldova de dări 
prea grele, puindu-se unele dintre cheltuieli, ca aceia pentru 
poduri, în sama necesităţilor ocupaţiei. Vistierul Balș, pre- 
zintat ca un om stimat în ţară, merge cu plângerile contra 
Domnului la Viena 5). 





1) P. 184. 

2) Tbid. 

3) Pp. 184—5. 
4) P. 189. 

5) Ibid. 





265. CONFLICTUL MILITAR AUSTRO-RUS ÎN 1854—56 17 





Atunci însă Rusia rupse negocierile dela Viena, care 
totuşi urmară în altă formă, dar fără mai mult folos, până 
în Iunie, după noul atac, tot inutil, contra Sevastopolului. 

Urmă, consecință a inspecției la Cernăuţi a Impăratului 
Francisc-losif, ca o dovadă că Austria nu va ieși din atitu- 
dinea ei de neutralitate, scăderea armatei pe care o ţinea în 
aceste părți. Coronini făcu o călătorie până la Brăila, în 
Iulie, așezându-se, la 19, în Bucureşti 1). 

Povestitorul îşi închipuie că în acest moment ocupaţia 
austriacă devenise populară. El afirmă că ziua numelui Impă- 
ratului, cu care prilej Știrbei-Vodă acordă graţieri, a fost 
serbată ca o «festivitate naţională », că în provincie se adu- 
ceau armatei, de comune, recunoașteri călduroase. Si în 
Moldova boierimea din orașele mai mici și populaţia de acolo 
ar fi manifestat aceleaşi sentimente, opuse celor din Iași, şi 
sar fi făcut şi daruri armatei. 

Dar se recunoaşte că de ziua lui Napoleon al III-lea nu 
lipsiră demonstrațiile naționaliștilor, care fură şi mai puter- 
nice la căderea, în sfârşit întâmplată, a Sevastopolului. 
La București le-ar fi încurajat «lipsa de tact» a comandan- 
tului turc, Soliman-Paşa, şi a lui Colghoun. Se pretinde 
chiar că ar fi fost ciocniri între partide, cu atacuri contra 
Grecilor °). Atunci ar fi apărut întâiu ideia, «franceză», 
a Unirii! 

Se vorbia şi de o inspectare austriacă a graniței în Bu- 
covina, pe când era vorba numai de măsurători « ştiinţifice », 
ca şi în Muntenia. 

Se acordă o deosebită importanță reluării navigaţiei pe 
Dunăre spre Galaţi şi Brăila 3). Se dau cele mai mici amă- 
nunte asupra înlăturării piedecilor puse până atunci și de 
Rusi si de Turci. La 12 Iunie Turcii ocupă Tulcea, purtân- 
du-se cu cea mai neinteligentă brutalitate. Toată această 
parte e de o importantă deosebită pentru istoria modernă a 
„Dunării. Aceasta mai ales în ce privește situația la Sulina. 


5 P. 194. 
2) pp. 1950. 
3) P. 196 si urm, 

La 3 Iunie maiorul Baumruker, comandantul flotilei de 
Dunăre, pleacă dela Galați cu două vase, arătând şi la Reni 
şi la Sulina misiunea sa: de a pune capăt anarhiei la gurile 
râului. Turcii dela Isaccea şi Tulcea traseră cu tunul, dar 
Ismail-Pasa, generalisimul, înlătură neînţelegerea. La 4 Iulie 
se află la Sulina 500 de vase supt toate steagurile, încurcate 
unele în altele. Se ajunge la o înțelegere cu locuitorii deprinşi 
a trăi anarhic. A fost netăgăduit o operă de curățire şi civili- 
zare. Se termină prin necesitatea unei staționări. Şi la gura 
Sf. Gheorghe, găsită mai prielnică, se iau măsuri analoage. 
O cercetare în Dobrogea arătă că nu se poate face canalul 
Cernavoda-Constanţa. Intre alții comandă aici Tegethoff. 
Numai Prusia, prin vizita consulului Meusebach, pica 
privi cu neîncredere această operă. 

Intorcându-se la ţările noastre, în care «economicul », 
ar fi dominat acum, se critică aspru reaua administraţie a 
lui Ghica-Vodă, care mănâncă două împrumuturi st încearcă 
zădarnic a se reface prin secularizarea, oprită de Rusi, a 
averilor mănăstirești (Negri şi Ralet negociaseră la Con- 
stantinopol): o comisiune turcească nu face decât să amâne 
soluţia. Se adaugă la această critică nu numai impunerea 
fără Adunare a taxei timbrului, dar și liberarea fără despă- 
gubiri a Țiganilor 1). Şi în acest timp Zimbrul, Steaua Du- 
mării, aceasta a lui Kogălniceanu, care «ca istoric, nu era 
cu totul fără merit», aţâță spiritele, şi ele află un sprijin în 
noul consul francez Place 2). 


Așa încep negocierile de pace dela Paris. 

La 30 lanuar 1856 Coronini apare la Bucureşti în 
mijlocul luptelor de partide. Se află acolo că Marele Vizir 
Aali a plecat dela Constantinopol cu un program întreg 
pentru Principate 3). In ce priveşte proiectele tinerilor, 
Wimpffen, se ridică în contra punctului care cerea înlăturarea 
Regulamentului Organic. Se răspinge ideia elaborării unei 


DURI 
2) Pp. 212—3. 
Pp 2 s: 

noi legi fundamentale la Constantinopol, fie şi cu delegați 
ai Românilor. In aceasta se vede o călcare a autonomiei. 

Contra ideii numirii unor Caimacami, Austria susține 
prelungirea mandatului Domnilor, dar dorind de fapt numai 
menţinerea lui Știrbei. Ea nu admite nici alegerea de Adu- 
nări a trei candidaţi de Domnie, între cari Poarta să se ho- 
tărască. De fapt, din deosebite motive, nimeni nu susține 
propunerile de la Constantinopol +). 

Știrbei redactează observaţiile sale, sprijinite de Austrieci. 
Dar pentru a vedea starea de spirit din Moldova Coronini 
pleacă acolo la 21 Fevruar. De acolo boierii, cu mitro- 
politul în frunte, trimet 'Turcilor un memoriu contra lui Ghica. 

Atunci sosește, bine primit de toţi, dela Constantinopol 
secretarul de ambasadă englez Alion. El pregăteşte o adresă 
energică împotriva punctelor dela Constantinopol. Se dă 
Domnului, în numele poporului adunat în fața Curţii dela 
Iași, un protest redactat de Kogălniceanu si Alecsandri, ca 
să fie prezintat la Paris. Opoziția boierească deleagă pe Ni- 
colae Roznovanu. Ghica alcătuește însuşi un act în sensul 
radicalilor, dar de o formă mai măsurată. Mişcarea, cu adu- 
narea de iscălituri, ar fi potolit când se află că Francisc-losif 
a trimes reprezintantului său la Paris un proiect mai favo- 
rabil Principatelor 2). 

Dar, supt influența emigraţilor, Franţa prezintă ideia 
Unirii. Şi Anglia ar fi primit-o, dându-se ordine ambasado- 
rului la Constantinopol. Acolo Austria și Turcia răspund 
printr'un refuz absolut. Anglia se raliază la acest punct de 
vedere. Dar o comisiune era să se pronunţe după iscălirea 
tratatului. 

La 12 April se primi la Bucureşti de comandantul 
austriac ordinul de evacuare în șase luni. 


In Muntenia oastea țării cuprindea «trei regimente de 
infanterie cu câte două batalioane şi un regiment regulat 
de cavalerie, cu un efectiv de aproape 4.500 de oameni, afară 


1) Pp. 217—8. 
2) Pp. 218—9, 

de corpul dorobantilor, excelent organizat, si de gršniceri > tye 
Austriecii, cari patronau și Şcoala Militară, sânt gata să ajute 
la creșterea acestei forțe, fără a lucra pentru o «asimilare ». 
Printr'un sistem de rezerve Știrbei ridică miliția la 6.000 
de oameni, cărora Imperialii li vând arme. Un detaşament 
de vânători e adus din laşi pentru exercitarea acestor ostaşi. 
Se pregăteşte și creşterea flotei cu un vas cu aburi, lucrat 
la Zürich şi la Buda Veche, unde merge pentru iniţiare căpi- 
tanul Petrescu 2). 

La lași Ghica ordonă întâiu « îndoirea puterii militare 
moldovenești care consta din două batalioane de infanterie şi 
un escadron de ulani », având a se crește infanteria cu şapte 
batalioane, apoi revocă ordinul, din lipsă de bani, supt 
pretext că e imposibil si ilegal. Oastea s'ar fi ținut pe chel- 
tuiala Hatmanului şi a comandanților. Aceasta ar fi îngrijorat 
pe conservatori 3). 

Se dă ordinul de zi al Impăratului la începerea evacuării 
(20 Maiu)4) și scrisoarea către Coronini, care mai rămâne 
din motive politice. Se propun agenții de comerț în Prin- 
cipate. Și cu acest prilej autorul arată care era în acel moment 
situația economică, în creștere, din Principate 5). 

Se destăinueşte că Societatea «Credit Mobilier » din Paris 
se pregătia de exploatarea Principatelor, făcând statistica « sa- 
linelor, pădurilor, minelor, condițiilor de bancă şi căi ferate >. 
Aceasta mai ales în Moldova francofilului Ghica. Ştirbei 
înțelege însă a-şi lega rețeaua feroviară de a Austriecilor. 
El ar fi vrut linia pe la Craiova, pe când, din considerație 
pentru interesele Ardealului, Guvernul vienez voia o alta 
pe la Braşov. Se ajunge la o înţelegere : calea ferată de-a curme- 
zișul țării se va face dacă Austria capătă concesia celeilalte. 
Inginerul Dimmel vine pentru studiile preparatoare; Camera 
de Comerț şi Industrie brașoveană ia iniţiativa, cu ajutorul 
unor capitalişti vienezi. La 24 Martie se încheie actul de 


Ii 2220 

2) Pp. 222—3. 

3) Pp. 224—5. 
OWENE 

5) P. 227 şi urm. 

concesie pentru o linie, prin Buzău, la Giurgiu, de o parte, 
la Brăila, de alta. Se discută cu Consiliul administrativ. mun- 
tean numai pentru garanția de 5% dela noi. 

La Viena, Ministeriile de Comerţ si de Finanţe adună 
capitalişti pentru legătura cu liniile din Ardeal și Galiţia. 
Consulii Angliei si Prusiei protestă însă oficial. 

In Moldova, se evită aparențele unei asemenea . între- 
prinderi. Se decide acolo o licitare până la 30 Septemvre. 

Cum se hotărăște aceiaşi cale si pentru crearea unei 
Bănci în Moldova, concurează Banca de Dessau, care, sus- 
ţinută de consulul prusian Meusebach, negocia de mult. 
Telegrafic, în Maiu, sânt întrebaţi Austriecii dacă «în două- 
zeci şi patru de oare) prezintă o ofertă mai bună. Se afla 
atunci la Bucureşti, cu un plan care sar fi putut întinde 
şi asupra Moldovei, consulul britanic la Viena, un German. 
El aleargă in zădar la lași, admițând o treime de capital 
local. Concesia se dă la 17 Maiu Germanilor. Rușii se bucură, 
şi prin ziarul «Le Nord» de la Bruxelles, de înfrângerea 
o In schimb, aceștia se vor bucura când, peste doi 

„ Banca Moldovei va da faliment. 

Se atunci începe războiul fatis cu Austriecii, şi Wimpffen 
denunță, ca îndemnători, pe Domn și pe secretarul lui, poetul 
francez Grenier. 

Se face un urît tablou al situaţiei Moldovei, unde de 
Paști trebuia ca funcţionarii să facă o demonstrație pentru 
a fi plătiţi. Se denunță amestecul «aventurierilor) fran- 
cezi la penitenciare (Dodun des Perrières), la navigația pe 
Prut și Siretiu (căpitanul Magni). Reformele liberale sânt 
aspru criticate. Ideia Unirii pleacă dela «superficialitatea 
şi ușurătatea franceză >. Se urmăria crearea unui Stat inter- 
mediar fără putere si supus tuturor influențelor « fatale >. 
El n'ar fi putut trăi între cele trei Monarhii, supus lor în 
pace, amenințat de peire în războiu. Dar aceşti « Dacoro- 
mani se ţin numai de «aparente y. Nu se uită scăderea ce 
ar suferi-o Moldova față de tara vecină. 

Se critică amestecul la demonstraţii al fiilor și miniștrilor 
Domnului Moldovei, şi Ghica însuşi se declară în-darea 
de samă către Divanul ad-hoc, meritând laudele acestuia. 

Preşedintele « Bojan », care e de altă părere, e izgonit din 
sală (?) şi se exercită, și prin ziare, un «adevărat terorism». 
Neofit Scriban aduce clerul, și mitropolitul se supune. Func- 
ționarii sunt invitaţi oficial a fi pentru Unire, căci altfel își 
pierd posturile. 

Se laudă, în schimb, opoziţia unui Nicolae Istrati și a 


unui ziar, «Imparţialul»(?), si se denunță călătoria prin 
țară, pentru a agita în sensul Unirii, a Domnului (Iunie). 

In sfârşit pentru Austriaci e o mare satisfacție încheiarea 
convenției dela Balta-Liman şi plecarea lui Ghica (la 26 
Iulie, din Galaţi) și se arată satisfacție pentru sinuciderea 
lui în Franța. Caimacamul Balş e tratat de « einsichtsvoll, 
wohl gesinnt, thätig ». Se regretă plecarea lui Știrbei, trântit 
de Stratford: fără a fi încheiat înțelegerea cu Austriecii 
pentru calea ferată, el dispare, sub pretext de inspecţie, la 5 
Iunie st. v. Lăsând pentru administraţie un comitet prezidat 
de Emanuil Băleanu, el abdică la Pitești si se retrage la 
mănăstirea Bistriţa. Urmează Căimăcămia lui Alexandru 
Ghica. 

In Moldova se distruge opera lui Ghica, Bancă, navigaţie, 
etc. La Bucureşti, în mijlocul mișcării unioniste, Coronini 
trece la Băneasa ultima-i revistă asupra corpului de armată 
serbo-banatic; rămân însă unele trupe cu feldmareşalul- 
locotenent von Marziani 1). O deputaţie, cu caimacamul şi 
mitropolitul, mulțumește comandantului general de până 
atunci (7 August). 

Se arată apoi greutățile ce răsar la aplicarea tratatului 
din Paris, mai ales în Deltă, care e a Turciei, şi în Insula 
Şerpilor, pe care Rușii o ocupă. | 

In Principate, trimesul francez Talleyrand își pregăteşte o 
întrare populară la Bucureşti. Cu ură se prezintă toată lupta 
munteană pentru Unire. Caimacamul e numai «o umbră» 
din ce a fost, un instrument al « coteriei de familie » şi al 
consulului englez. Patima contra lui Ştirbei şi Bibescu îl do- 
mină pe scriitor. La guvern vine Constantin Cantacuzino, cu 
incapabilul nepot al lui Ghica, beizadea Constantin, la Interne ; 





1) Până la pagina 238. 

se laudă numai, cu toată reaua reputaţie, Vornicul Suţu de 
la Finanțe. Angajamentele pentru flotilă se anulează. 

Favorabil apare autorului atitudinea lui Balş. Se plătesc 
lefile și armata (de opt luni fără cheltuială). Se creiază un 
batalion de infanterie și un escadron de cavalerie. Se lucrează 
la șoseaua Oituzului, se suprimă timbrul, se iefteneşte vieaţa. 
Se celebrează suprimarea presei unioniste. Acestea pentru 
că Balș lucrează după instrucţiile consulului austriac si ale 
generalului von Gablenz. 

Ocupaţia trebuia să înceteze la rs Octomvre, dar se 
iau măsuri pentru a continua, şi un rest de trupe turceşti, 
cu Soliman-Pașa, se zăbovește la București, încheind contracte 
de aprovizionare pe șase luni. 

Atunci se ridică greaua chestia a delimitării în Basarabia, 
asupra căreia se întinde, pe larg, expunerea. Urmează un 
paragraf cu privire la lucrările Comisiei dunărene adunate 
supt prezidenţia lui Omer-Pașa la Galaţi. 

Revenind la Principate, se pretinde că, prin Colghoun, 
s'a încercat a se da Internele lui Creţulescu și lui Mazar- 
Pașa Spătăria. Dacă se încearcă negocieri pentru calea ferată 
la Viena, Rotschild nu crede că se mai poate vorbi, într'o. 
situație acum nesigură. 


Cu toată dorinţa de a rămânea, Austriacii trebuiră să 
plece odată cu începutul anului 1857, ca ultim termen fiind 
fixată în conferința dela Paris ziua de 30 Marte. 

Se regretă moartea, la 27 Februar, a lui Balş, « wohl- 
denkender und einsichtsvoller Staatsmann >, cu greu de înlo- 
cuit: cu duioşie se spune că el pleacă odată cu ocupaţia 1)! 
Câteva cuvinte de recunoaştere se dau însă și înlocuitorului, 
Nicolae Vogoridi. 


Astfel se făcu despărțirea între regimul < germanic > glo- 
rificat de unul dintre reprezintanţii lui şi « Românismul mo- 
dern conrupt franțuzeşte al claselor de sus» (das französisch 
verbildete moderne Rumănenthum der höheren Schichte). 

Autorul prevede o reunire a Românilor, « masă rurală, 
uşoară de condus», supt sceptrul austriac, o colonizare ger- 
mană, o trimetere de ` inteligență » germană, capitalul german, 
mână de lucru germană, pentru a se ajunge la «asimilare» si 
la însuflețirea cu «spirit german y a «trândavului element local». 
Și cultura trebuie defrancizată și prefăcută în sens austriac. 
“Ocupaţia ar fi pus doar « piatra de temelie y. 

Dreptatea națiunilor şi puterea de viață a Românilor au 
vrut, din fericire, altfel. 

